Gianni Infantino
Đani Infantino (; 23. mart 1970) je deveti i trenutni predsednik Fife. Za predsednika je izabran 26. februara 2016. godine. Pre toga, od 2009. godine bio je generalni sekretar Uefe. Poseduje dvojno državljanstvo Švajcarske i Italije.

Biografija 
Đani Infantino rođen je 23. marta 1970. godine u mestu Brig-Glis, u Švajcarskoj. Poreklom je Italijan, iz Kalabrije i Lombardije. Studirao je pravo na Univerzitetu u Frajburgu. Tečno govori italijanski, nemački, francuski i engleski, a koristi se španskim, arapskim i portugalskim.

Karijera 
Infantino je kao advokat radio na poziciji generalnog sekretara međunarodnog centra za sportske studije () u sklopu Univerziteta u Nešatelu.

Uefa 
Infantino je u Uefi počeo da radi u avgustu 2000. godine, da bi od januara 2004. bio postavljen za direktor Uefinog odseka za pravna pitanja i licenciranje klubova. Nakon toga, od 2007. je bio zamenik generalnog sekretara Uefe, da bi dve godine kasnije bio postavljen za generalnog sekretara. Po njegovom dolasku na tu poziciju, Uefa je uvela pravila finansijskog fer-pleja i unapredila komercijalnu podršku fudbalskim asocijacijama manjih država. Pod njegovim vođstvom Evropsko prvenstvo 2016. prošireno je na 24 reprezentacije, a učestvovao je i u stvaranju ideja o Uefa ligi nacija i održavanju Evropskog prvenstva 2020. godine u 13 država.

Fifa 
Đani Infantino bio je član Fifinog komiteta za reforme. Od izvršnog komiteta Uefe dobio je 26. oktobra 2015. podršku da se kandiduje za predsednika Fife na vanrednom kongresu 2016. godine. Istog dana predao je svoju kandidaturu zajedno sa svom dokumentacijom. Na kongresu u februaru 2016. godine izabran je za devetog po redu predsednika Fife na period od tri godine. Ima nameru da Svetsko prvenstvo u fudbalu proširi na 40 timova.

Privatni život 
Infantino je oženjen Linom al Aškar sa kojom ima četiri ćerke – Sabrinu, Alisu, Daliju i Šaniju. Navija za FK Inter iz Milana.

Reference

Spoljašnje veze 

 Biografija na sajtu UEFA

Predsjednici FIFA-e
Biografije, Švicarska